joelniklaus/EU_Wikipedias huggingface dataset:
Θέμα Σεβαστείας

Το Θέμα Σεβάστειας ήταν επαρχία (θέμα) της Βυζαντινής Αυτοκρατορίας που βρισκόταν στην βορειοανατολική Καππαδοκία και την Μικρά Αρμενία στην σημερινή Τουρκία. Ως θέμα ιδρύθηκε το 911 και επέζησε ως την πτώση του στους Σελτζούκους Τούρκους ως επακόλουθο της Μάχης του Ματζικέρτ το 1071.

Ιστορία
Το θέμα ιδρύθηκε γύρω από πόλη της Σεβάστειας (το σύγχρονο Σίβας). Η περιοχή ήταν μέρος του Θέματος Αρμενιακών από τα μέσα του 7ου αιώνα. Το θέμα δεν αναφέρεται σε καμία πηγή πριν τον 10ο αιώνα. Το 908 η Σεβάστεια εμφανίζεται για πρώτη φορά ως οχυρωμένη συνοριακή περιφέρεια (κλεισούρα) και μέχρι το 911 είχε πλήρες στάτους Θέματος.

Το θέμα περιελάμβανε όλες της παραμεθόριες Βυζαντινές περιοχές κατά μήκος του κεντρικού ρου του βόρειου Ευφράτη. Με την επέκταση των ορίων του Βυζαντίου, επεκτάθηκε νότια και ανατολικά ως την Μαλάτεια, τα Σαμόσατα και την Τεφρική, αντιστοιχώντας περίπου με τις Ρωμαϊκές επαρχίες της Ρωμαϊκής Αρμενίας (Αρμενία Πρώτη, Armenia Prima) και μέρη των Αρμενία Δευτέρα (Armenia Secunda) και Ευφρατησίας (Syria Euphratensis). Μετά τα μέσα του 10ου αιώνα όμως η έκταση του θέματος περιορίστηκε από τη δημιουργία νέων μικρότερων θεμάτων.

Κατά το 10ο αιώνα η περιοχή γνώρισε μεγάλη είσοδο Αρμενίων, οι οποίοι έγιναν ο κυρίαρχος πληθυσμός. Μετά το 1019/1021, η Σεβάστεια και τα γύρω εδάφη δόθηκαν ως φέουδο στον Αρμένο Seneqerim Ardzruni, ως αντάλλαγμα για την παραχώρηση στην Αυτοκρατορία του Βασιλείου του του Βασπουρακάν. Από το περίπου 1074, μετά την ήττα του Βυζαντίου εναντίον των Σελτζούκων Τούρκων στη Μάχη του Ματζικέρτ το 1071, οι Ardzruni κυβερνούσαν την περιοχή ως αυτόνομη άρχοντες, μέχρι την κατάκτησή της από τους Τούρκους περίπου το 1090.

Παραπομπές

Πηγές

Βυζαντινά θέματα
Μικρά Ασία
Ερυθρελάτη

Η ερυθρελάτη (επιστημονική ονομασία Picea abies) είναι ένα είδος αειθαλούς κωνοφόρου δέντρου, ιθαγενούς της Ευρώπης, που αποκαλείται και νορβηγικό έλατο. Ονομάζεται ερυθρελάτη ή κόκκινο έλατο λόγω των κλαδίσκων (νεαρών κλαδιών) που έχουν κοκκινωπή απόχρωση.

Έχει ίσιο κορμό, κλαδιά σε σπόνδυλους και πυραμιδοειδή κόμη. Ξεχωρίζει αμέσως από τους κρεμαστούς κυλινδρικούς κώνους της, ενώ οι κώνοι του έλατου είναι όρθιοι, σαν κηροπήγια. Οι βελόνες της μοιάζουν με αυτές της ελάτης, είναι όμως πιο λεπτές με τετραγωνική τομή και πέφτουν εύκολα, αφήνοντας στη θέση τους μικρές προεξοχές, που δίνουν χαρακτηριστικό, τραχύ σχήμα στα κλαδιά. Τα κουκουνάρια είναι στενόμακρα, σαν της ελάτης αλλά πιο μικρά, με μήκος 10 με 15 εκατοστά. Γέρνουν προς τα κάτω και πέφτουν από το δέντρο ολόκληρα, χωρίς να απολεπίζονται, αφού πρώτα αδειάσουν τους σπόρους τους. Φτάνει σε ύψος τα 65 μέτρα. Η οροσειρά της Ροδόπης -και, ειδικά, η ελληνική Ροδόπη- είναι η νοτιότερη περιοχή της Ευρώπης όπου φυτρώνει αυτό το δέντρο, το οποίο βορειότερα σχηματίζει μεγάλα δάση, ως τη Ρωσία και τη Σκανδιναβία. 

Eίναι είδος κοινό στην Ευρώπη, αλλά στην Ελλάδα απαντά μόνο στην οροσειρά της Ροδόπης, η οποία αποτελεί και το νοτιότερο όριο της εξάπλωσής της. Η ερυθρελάτη είναι είδος με ευρεία γεωγραφική εξάπλωση, κυρίως στην υπαλπική ζώνη της Κεντρικής Ευρώπης και στην υποαρκτική περιοχή της Σκανδιναβίας. Έχει, ωστόσο, χρησιμοποιηθεί ευρύτατα και εκτός της φυσικής ζώνης εξάπλωσής της, για αντικατάσταση δασών οξιάς και μικτών πλατύφυλλων δασών, λόγω της ικανότητας που έχει να παράγει ξύλο σε μεγάλη ποσότητα και με μεγάλη αναλογία τεχνικού ξύλου. Τα δάση της ερυθρελάτης στη Ροδόπη αποτελούν το νοτιότερο όριο εξάπλωσης του είδους. Στο βόρειο άκρο του Νομού Δράμας, στην περιοχή της Ελατιάς, κατά μήκος των ελληνοβουλγαρικών συνόρων, απαντά το μοναδικό στην Ελλάδα αμιγές δάσος ερυθρελάτης, γνωστό ως δάσος της Ελατιάς (ή Καρά Ντερέ), το οποίο συνθέτει ένα τοπίο που παραπέμπει σε αντίστοιχα της Βόρειας Ευρώπης. Επίσης, στο βορειοανατολικό άκρο του Νομού Δράμας, κάτω από την ψηλότερη κορυφή της Κεντρικής Ροδόπης, στα 1.953 μέτρα, βρίσκεται ένα από τα ομορφότερα μικτά δάση οξιάς με ελάτη και ερυθρελάτη και ένα από τα πιο αδιατάρακτα φυσικά, δασικά οικοσυστήματα της Ευρώπης, με μέγιστο οικολογικό ενδιαφέρον, γνωστό ως «Παρθένο Δάσος του Φρακτού».

Το ξύλο της ερυθρελάτης δίνει τη λεγόμενη "σουηδική ξυλεία".

Παραπομπές

Πηγές 
Ερυθρελάτη Δασολογικός Σύλλογος Τρικάλων
Καλλιστώ - Κεντρική Ροδόπη
Picea abies

Πευκοειδή
Δέντρα
ευρωπαϊκή χλωρίδα
Φαλαινοδέλφινο

Να μη συγχέεται με το ζιφιό
 
Το φαλαινοδέλφινο (αγγλικά: wholphin ή wolphin) είναι ένα εξαιρετικά σπάνιο είδος υβριδίου από την ένωση ενός θηλυκού ρινοδέλφινου (Tursiops truncatus) με μία αρσενική ψευδόρκα (Pseudorca crassidens). Το όνομα υπονοεί υβρίδιο δελφινιού με φάλαινας, αν και ταξινομικά και τα δύο αυτά ανήκουν στην οικογένεια των "ωκεάνιων δελφινιών", η οποία υπάγεται στην υπό-τάξη των Odontoceti (οδοντοκήτη). Το πρώτο καταγεγραμμένο φαλαινοδέλφινο γεννήθηκε στο SeaWorld του Τόκιο, αλλά πέθανε μετά 200 μέρες. Το πρώτο φαλαινοδέλφινο στις ΗΠΑ και το πρώτο που επιβίωσε ήταν η Kekaimalu, που γεννήθηκε στο Sea Life Park στη Χαβάη στις 15 Μαΐου 1985. Το όνομά της σημαίνει "από τον ειρηνικό ωκεανό". Αν έχουν αναφερθεί ότι ζούνε και ελεύθερα, αυτή τη στιγμή υπάρχει μόνο ένα σε αιχμαλωσία, στο Sea Life Park της Χαβάης. 

Είναι εντελώς ανάμεσα στους δύο γονείς. Καθώς το ρινοδέλφινο μπορεί να έχει 88 δόντια και η ψευδόρκα 44, ένα φαλαινοδέλφινο έχει 66. Είναι μικρότερα από μια ψευδόρκα αλλά μεγαλύτερα από το μέσο ρινοδέλφινο.   

Η Kekaimalu αποδείχτηκε γόνιμε όταν γέννησε σε πολύ μικρή ηλικία, όμως το μικρό πέθανε μετά λίγες μέρες. Το 1991 όμως γέννησε πάλι, την Pohaikealoha. Φρόντιζε, αλλά δεν θήλαζε, το μικρό για δύο χρόνια, το οποίο έτρεφαν με το χέρι οι φροντιστές τις. Η Pohaikealoha πέθανε 9 χρονών. Στις 23 Δεκεμβρίου 2004 η Kekaimalu έκανε και άλλο μικρό θηλυκό, την Kawili Kai, και τα οποία δύο ζώα παραμένουν ακόμα στο Sea Life Park στη Χαβάη.

Στην Ελλάδα φαλαινοδέλφινα κάποιες φορές αποκαλούνται οι ζιφιοί (Ziphius cavirostris), οι οποίοι λέγονται και ραμφοφάλαινες, αλλά η ορθότερη ονομασία των οποίων  είναι μόνο ζιφιός.

Παρπομπομπές

Εξωτερικοί σύνδεσμοι
 Waimanalo Hapa Girl Makes 10!, by Keene Rees
 A 'Wholphin' Is Born  at CBS News

Δελφινίδες
Υβριδικά ζώα
Πυρηνική Ιατρική

Η Πυρηνική Ιατρική (αλλιώς "Πυρηνολογία"), είναι σύγχρονη ειδικότητα της Ιατρικής , η οποία χρησιμοποιεί μικρές ποσότητες ραδιενεργών ουσιών ή ραδιοδιαγνωστικών αντιδραστηρίων για διαγνωστικούς αλλά και για θεραπευτικούς λόγους.. Οι ιατρικές εξετάσεις οι οποίες γίνονται με αυτή την μέθοδο είναι γνωστές και ως σπινθηρογραφήματα 

Στις διαδικασίες της Πυρηνικής Ιατρικής τα ραδιονουκλεΐδια συνδυάζονται με άλλα χημικά στοιχεία, για να δημιουργήσουν χημικές ενώσεις, ή αλλιώς συνδυάζονται με ήδη υπάρχουσες φαρμακευτικές ενώσεις, για να σχηματίσουν ραδιοφάρμακα. Αυτά τα ραδιοφάρμακα, όταν ληφθούν από τον ασθενή, απελευθερώνουν τη δράση τους στοχευμένα, σε συγκεκριμένα όργανα ή συγκεκριμένους κυτταρικούς υποδοχείς. Αυτή η ιδιότητα των ραδιοφαρμάκων επιτρέπει στην Πυρηνική Ιατρική να απεικονίζει την έκταση μίας ασθένειας στο ανθρώπινο σώμα, βασιζόμενη στην κυτταρική λειτουργία και τη φυσιολογία, αντί να βασίζεται στις φυσικές αλλαγές της ανατομίας των ιστών. Σε μερικές ασθένειες, οι μελέτες της Πυρηνικής Ιατρικής μπορούν να εντοπίσουν ιατρικά προβλήματα πολύ νωρίτερα από άλλες διαγνωστικές μεθόδους. Κατά μία έννοια, η Πυρηνική Ιατρική είναι μία μορφή "εσωτερικής ακτινολογίας", γιατί καταγράφει την ακτινοβολία που εκπέμπεται μέσα από το σώμα και όχι την ακτινοβολία που παράγεται από εξωτερικές πηγές, όπως οι ακτίνες-Χ.

Τα ραδιοϊσότοπα που χρησιμοποιεί η Πυρηνική Ιατρική εκπέμπουν ακτινοβολία γ και β ταυτόχρονα. Τα αποτελέσματα της χωρίζονται σε διαγνωστικές εφαρμογές και . Η τεχνολογία της Bright View XCT 2 επιτυγχάνει μεγαλύτερη ευκρίνεια της εικόνας και την ταχύτητα, της συλλογής των δεδομένων δηλαδή μικρότερη διάρκεια της εξέτασης του ασθενούς. Τέλος, η τεχνολογία έχει επιτρέψει στην Πυρηνική Ιατρική να χρησιμοποιεί γ-κάμερες οι οποίες είναι συνδεδεμένες με δίκτυο ταχύτατων ηλεκτρονικών υπολογιστών που έχουν εξαιρετικές δυνατότητες επεξεργασίας δεδομένων.

Πηγές
Σιθωνία

Η Σιθωνία είναι χερσόνησος του νομού Χαλκιδικής και αποτελεί την λεγόμενη μεσαία χερσόνησο από τις τρεις του νομού. Η χερσόνησος της Σιθωνίας χαρακτηρίζεται από γραφικές περιοχές με έντονο ανάγλυφο και τις οργανωμένες ή απομονωμένες παραλίες της, καθώς και δάση πεύκου που χαρακτηρίζουν το τοπίο της.

Γεωγραφία 
Την χερσόνησο περιβάλλουν ο Σιγγιτικός κόλπος στα ανατολικά (σήμερα γνωστό ως Κόλπος Αγίου Όρους) και ο Τορωναίος κόλπος στα δυτικά (σήμερα γνωστό ως Κόλπος Κασσάνδρας). Το βουνό όρος Ίταμος βρίσκεται στο κέντρο της χερσονήσου. Ανάμεσα στα πολλά μέρη της Σιθωνίας, είναι η αρχαία πόλη, το κάστρο και η εκκλησία του Αγίου Αθανασίου στη Τορώνη, οι ανεμόμυλοι στη Συκιά και η εκκλησία του 16ου αιώνα στη Νικήτη. Η Νικήτη αποτελεί και την έδρα του δήμου Σιθωνίας. Το Πόρτο Κουφό είναι το μεγαλύτερος όρμος και το πιο φυσικά ασφαλές λιμάνι στην Ελλάδα, που μνημονεύεται από τον Θουκυδίδη. Μεγαλύτερος οικισμός είναι ο Νέος Μαρμαράς, που βρίσκεται στην μέση της χερσονήσου και είναι το κυριότερο εμπορικό κέντρο της περιοχής. Εκεί βρίσκεται και η μεγάλη ξενοδοχειακή μονάδα του Πόρτο Καρράς. Στον μύχο της χερσονήσου βρίσκεται η περιοχή Καρτάλια, όπου βρίσκονται μερικές από τις πιο γνωστές παραλίες, όπως το Αζάπικο, η Τριστινίκα, ο Κόρακας, ο Μαραθιάς, το Καλαμίτσι, το Κριαρίτσι κ.ά. Στην άλλη πλευρά βρίσκουμε τον ημιορεινό οικισμό της Συκιάς με την παραλία της, την τουριστική Σάρτη, την Βουρβουρού και τον Όρμο Παναγιάς, που βρίσκεται στη αρχή του χερσονήσου.

Προστατευόμενη τοποθεσία 
Το μεγαλύτερο μέρος της χερσονήσου, από τη Βουρβουρού μέχρι το Νότιο άκρο, συνολικής έκτασης 233,34 τ.χλμ., είναι προστατευόμενος βιότοπος του Natura 2000.  Η βλάστηση περιλαμβάνει κυρίως δάση χαλέπιων πεύκων και μαύρων πεύκων στην κεντρική ορεινή περιοχή, ενώ τα πεδινά έχουν θαμνώδη βλάστηση (φρύγανα). Η περιοχή είναι σημαντική για τη μετανάστευση και την αναπαραγωγή αρκετών προστατευόμενων ειδών της ορνιθοπανίδας, με συμπεριλαμβανόμενα: θαλασσοκόρακες, σταυραετοί, σπιζαετοί, χρυσογέρακα, κιτρινοσουσουράδες και Βλάχοι.

Εικόνες

Παραπομπές
	

Δήμος Σιθωνίας
Σ
Αρτέμης Μάτσας

Ο Αρτέμης Μάτσας (1930-7 Σεπτεμβρίου 2003) ήταν γνωστός Έλληνας ηθοποιός, κριτικός κινηματογράφου και σκηνοθέτης. Έπαιξε στο θέατρο και σε σημαντικό αριθμό κινηματογραφικών ταινιών και στην τηλεόραση από το 1949 μέχρι και το 1988. Έχει μείνει στη μνήμη των θεατών λόγω της ερμηνείας του σε ρόλους καταδότη - δωσίλογου σε έργα που διαδραματίζονταν κατά την Κατοχή της Ελλάδας από τις δυνάμεις του Άξονα στον Β' Παγκόσμιο Πόλεμο. Αδελφός του ήταν ο συγγραφέας και σκηνοθέτης Νέστορας Μάτσας. Χαρακτηριστική είναι η χρήση του ονόματός του σε δημοσιεύματα αρκετά χρόνια μετά την ενεργό του δράση, για να υποδηλώσει τον προδότη ή τον καταδότη.

Βιογραφία 
Ο πατέρας του πέθανε σε στρατόπεδο συγκέντρωσης στη Γερμανία κατά τον Β' Παγκόσμιο Πόλεμο λόγω της εβραϊκής του καταγωγής. Ο Αρτέμης Μάτσας είχε σπουδάσει στη Δραματική Σχολή του Ωδείου Αθηνών και εργάστηκε με την ιδιότητα του κινηματογραφικού και καλλιτεχνικού συντάκτη σε εφημερίδες και περιοδικά. Οι πρώτες ταινίες στις οποίες έπαιξε στον κινηματογράφο ήταν το Ερωτικό ταξίδι (1949) και τα Αρραβωνιάσματα (1950). Ως σκηνοθέτης είχε το θίασο «Στούντιο Ονείρων».

Πέθανε σε ηλικία 73 ετών στην Αθήνα. Οι νεκρολογίες για τον Μάτσα έκαναν αντιπαραβολή του ρόλου του «κακού» που είχε παίξει και λόγω των οποίων ήταν γνωστός, με το γεγονός ότι ο ίδιος ήταν καλόκαρδος και «χρυσή καρδιά», «ένας πραγματικά καλός, ένας σπάνιος άνθρωπος».

Διαβάστε περισσότερα για τη ζωή του στην Κατοχή στο: https://web.archive.org/web/20140402013101/http://www.mixanitouxronou.gr/artemis-matsas-o-ithopios-pou-egine-gnostos-apo-tous-rolous-os-dosilogos-i-germani-sinelavan-ton-patera-tou-pou-den-epestrepse-pote-apo-to-stratopedo-sigkentrosis/

Φιλμογραφία

Εργογραφία 
Βιβλία που έγραψε:
 Μεγάλες θεατρικές οικογένειες, Αρτέμης Μάτσας, 1978
 Θεατρικές μνήμες, Αρτέμης Μάτσας, Εκδ. Πιτσιλός, 1986
 Το άλλο πρόσωπο του θεάτρου, Αρτέμης Μάτσας, Εκδ. Πιτσιλός, 1988
 Έλλη Ζουρούδη, μια ζωή χορός, Αρτέμης Μάτσας, Δήμος Λεβιθόπουλος, Αθήνα, Σμυρνιωτάκης 1992

Θεατρικές παραστάσεις 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Εξωτερικοί σύνδεσμοι 
 Αρτέμης Μάτσας (ιστοσελίδα 90 λεπτά), φιλμογραφία
 Συντελεστές - Φιλμογραφία: Μάτσας, Αρτέμης
 Artemis Matsas, IMDb

Αναφορές 

Έλληνες κριτικοί του κινηματογράφου
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες συγγραφείς
Απόφοιτοι του Ωδείου Αθηνών
Σύστημα απογραφής



Ορισμός
Ένα σύστημα απογραφής (inventory system) είναι ένα σύστημα το οποίο καλύπτει όλες τις πτυχές της διαχείρισης των αποθεμάτων της εταιρείας. Αυτές είναι η αγορά, η λήψη, η παρακολούθηση, η διαχείριση αποθήκευσης και αποθεματοποίησης, ο κύκλος εργασιών και η αναδιάταξη. Αυτές οι λειτουργίες πρέπει να εκτελούνται με τη σειρά, προκειμένου να έχουν μια καλή διαχείριση του συστήματος ελέγχου της απογραφής. Τα ηλεκτρονικά συστήματα ελέγχου απογραφής επιτρέπουν την ολοκλήρωση των διαφόρων λειτουργικών υποσυστημάτων που αποτελούν μέρος της διαχείρισης των αποθεμάτων σε ένα ενιαίο συνεκτικό σύστημα.

Λειτουργίες των συστημάτων απογραφής 

 Διαχείριση των αποθεμάτων σε πραγματικό χρόνο για το σύνολο των προϊόντων
 Πλήρης ενσωμάτωση με το σύστημα καταλόγου (catalog system) καθώς και με το σύστημα παραγγελιών (order system)
 Ενσωμάτωση σε συστήματα LOB (line of business)

Χαρακτηριστικά

Κύρια χαρακτηριστικά 

 Η προβολή σε πραγματικό χρόνο της απογραφής της κατάστασης των προϊόντων και συναφών πληροφοριών (εάν είναι διαθέσιμο ή μη, δυνατότητα προπαραγγελίας κτλ).
 Το φιλτράρισμα των προϊόντων καθώς και των πληροφοριών τους έτσι ώστε να εμφανίζονται μόνο εκείνα τα προϊόντα τα οποία είναι διαθέσιμα.
 Ελάττωση του επιπέδου αποθεμάτων, όταν οι παραγγελίες υποβάλλονται σε επεξεργασία.
 Η λήψη ειδοποιήσεων όταν τα επίπεδα αποθεμάτων βρίσκονται σε οριακό σημείο εξαντλήσεως.
 Ενσωμάτωση των επιπέδων αποθεμάτων με εφαρμογές LOB.
 Προσφορά μίας καλύτερης εικόνας για τις πωλήσεις των προϊόντων καθώς και των υποκατάστατων τους..

Επιπρόσθετα χαρακτηριστικά 

 Inventory API. Τα Inventory API επιτρέπουν στους προγραμματιστές να αλληλεπιδρούν άμεσα με το σύστημα απογραφής.
 Εισαγωγές και εξαγωγές των δεδομένων. Στοιχεία για τα αποθέματα μπορούν να εισάγονται και εξάγονται είτε χρησιμοποιώντας τη Διαχείριση Καταλόγου είτε με απευθείας χρήση των Inventory API.
 Μαζικές ενημερώσεις και διαγραφές. Με μαζικές ενημερώσεις και διαγραφές, έχουμε τη δυνατότητα να ενημερώσουμε ή να διαγράψουμε πολλαπλά SKU (stock-keeping unit) στον κατάλογο απογραφής από μία και μόνη πράξη.
 Όλες οι εργασίες που εκτελούνται κατά τη διάρκεια της εισαγωγής ή της εξαγωγής μπορούν να εκτελεστούν με μια συναλλαγή. Έτσι ώστε τα τυχόν λάθη που συμβαίνουν στη διαδικασία να αναιρεθούν
 Αναζήτηση πλήρους κειμένου. Όλα τα μεταδεδομένα (metadata) που σχετίζονται με το σύστημα απογραφών μπορούν να αναζητηθούν και να ερωτηθούν μαζί με τα μεταδεδομένα από το σύστημα καταλόγου.

Χρήσιμοι σύνδεσμοι
 http://www.cs.wm.edu/~esmirni/Teaching/cs526/section1.3.pdf
 http://invenio.lib.auth.gr/record/115430?ln=fr
 http://www.dcag.com/webdocs/INVENT01.htm#_Toc533485697
 Information Systems Inventory (isi) January 1994

Πληροφοριακά συστήματα
Συστημα απογραφης
Εφοδιαστική
Πωλήσεις πληροφοριακών συστημάτων



Ορισμός

Τα συστήματα πληροφοριών πωλήσεων (Sales Information Systems) είναι ευέλικτα εργαλεία που επιτρέπουν τη συλλογή, την εδραίωση και την χρήση στοιχείων από τις πωλήσεις και την επεξεργασία διανομής.

Χρήση συστήματος

Η χρήση του “Sales Information System”(S.I.S) είναι επάνω σε:

Αρχεία πωλήσεων. 

Τιμολόγια και κοστολόγηση.

Λαμβανόμενοι λογαριασμοί.

Επιστροφές πωλήσεων.

Διανομές.

Λειτουργικότητα συστήματος
Ένα  “Ιnformation system” (I.S) κατά κοινή ομολογία μας οφελεί σε πολλά κομμάτια και για πολλές διευκολύνσεις σε μια επιχείρηση. 

Ενδεικτικά:

Εκτελούν υπολογισμούς και κάνουν επεξεργασίες πιο γρήγορα από τους ανθρώπους.

Βοηθούν τις εταιρείες να μάθουν περισσότερα για τις αγοραστικές συνήθειες και προτιμήσεις των πελατών τους.

Αυξάνουν την παραγωγικότητα.

Βοηθούν στη πρόοδο επιστημών.

Μέσω του internet διανέμονται αμεσότερα πληροφορίες.

Συγκεκριμένα το “Sales information system”(S.I.S) υποστηρίζει τα λειτουργικά στελέχη στην παρακολούθηση των στοιχειωδών δραστηριοτήτων και συναλλαγών του οργανισμού. Επίσης μπορείτε να ενημερώνεστε καθημερινά για τα στοιχεία των πωλήσεων αλλά και των αποθεμάτων.

Ειδικότερα:

Έλεγχος πωλήσεων.

Πωλήσεις καταστημάτων.

Καλύτερη οργάνωση της παραγωγής ή της εισαγωγής των προϊόντων σύμφωνα με την κίνηση και το διαθέσιμο απόθεμα.

Αποτελεσματικότερες προωθητικές κινήσεις 

Κατανόηση των αγοραστικών προτιμήσεων του καταναλωτικού κοινού.

Χρήσιμοι σύνδεσμοι

http://help.sap.com/saphelp_40b/helpdata/en/93/745005546011d1a7020000e829fd11/content.htm

https://web.archive.org/web/20111111043756/http://www.impact.gr/products/iconnect/sales-connect_408.htm

http://help.sap.com/saphelp_nw04/helpdata/en/0b/2a63b8507d11d18ee90000e8366fc2/content.htm
Σεναριογράφος

Σεναριογράφος λέγεται αυτός που γράφει το σενάριο ενός τηλεοπτικού ή κινηματογραφικού ή θεατρικού έργου. Ο σεναριογράφος όχι μόνο γράφει την υπόθεση του σχετικού έργου, αλλά είναι και αυτός που επινοεί και τους πρωταγωνιστές του έργου.

Επάγγελμα 
Η σεναριογραφία είναι ελεύθερο επάγγελμα. Δεν απαιτείται εκπαίδευση για να είσαι επαγγελματίας σεναριογράφος, μόνο καλές ικανότητες αφήγησης και φαντασία. Οι σεναριογράφοι δεν είναι μισθωτοί υπάλληλοι αλλά συμβασιούχοι ελεύθεροι επαγγελματίες. Αυτό που διαχωρίζει έναν επαγγελματία σεναριογράφο από έναν ερασιτέχνη σεναριογράφο είναι ότι οι επαγγελματίες σεναριογράφοι συνήθως εκπροσωπούνται από ένα γραφείο ταλέντων. Επίσης, οι επαγγελματίες σεναριογράφοι συχνά δεν εργάζονται δωρεάν, αλλά οι ερασιτέχνες σεναριογράφοι συχνά εργάζονται χωρίς πληρωμή και θεωρούνται «συγγραφείς σε εκπαίδευση». Τα αυτόκλητα σενάρια γράφονται συνήθως από άγνωστους επαγγελματίες ή ερασιτέχνες σεναριογράφους.

Υπάρχει μια πληθώρα επίδοξων σεναριογράφων που προσπαθούν να εισέλθουν στην κινηματογραφική βιομηχανία, αλλά συχνά χρειάζονται χρόνια δοκιμής και λάθους, αποτυχίας και σκληρής επιμονής για να επιτευχθεί η επιτυχία.

Εξωτερικοί σύνδεσμοι

Ψηφιακό αρχείο ΕΡΤ
1394 Αλγκόα

Η Αλγκόα (Algoa) είναι ένας μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1936 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από τον Κόλπο Αλγκόα της Νότιας Αφρικής, όπου και το Πορτ Ελίζαμπεθ.

Φυσικά χαρακτηριστικά
Η μέση διάμετρος της Αλγκόα εκτιμάται σε περίπου 10 χιλιόμετρα. Τα υπόλοιπα φυσικά χαρακτηριστικά της είναι άγνωστα.

Εξωτερικοί σύνδεσμοι
 Τροχιά από το JPL (Java) / Εφημερίδα

Αλγκοα
Μακαρένα (Σεβίλλη)

Με την ιστορική ονομασία Μακαρένα, επίσημα "La Macarena" φέρεται η βόρεια περιοχή, διοικητική περιφέρεια, της πόλης της Σεβίλλης (Ισπανία), στην ανατολική όχθη του Γουαδαλκιβίρ, που εκτείνεται εκατέρωθεν του βορείου αρχαίου τείχους της πόλης. Πρόκειται για παραδοσιακή περιοχή με παλαιομοδίτικη αρχιτεκτονική και στενούς δρόμους, όπου κυριαρχούν ακόμη οι θεσμοί της εκκλησίας και της οικογένειας.

Γενικά  
Η Περιοχή αυτή πολεοδομικά αναπτύσσεται σε μορφή τριγώνου με την κορυφή προς Βορρά, στην οποία και υφίστανται πλήθος ιστορικών εκκλησιών, στυλ μπαρόκ, ιστορικών κτιρίων, πλατειών, ενώ παράλληλα αποτελεί φημισμένη περιοχή πολλών λαογραφικών εκδηλώσεων της ευρύτερης περιοχής της Σεβίλλης. Ετυμολογικά για την ονομασία της έχουν προταθεί διάφορες απόψεις με επικρατέστερη ότι προέρχεται από τη θεά των Ρωμαίων την Μακαρία, κόρη του Ηρακλή.

Μνημεία - αξιοθέατα 
Στα σημαντικότερα αξιοθέατα της Μακαρένα περιλαμβάνονται οι ακόλουθες ιστορικές εκκλησίες και κτίρια, κατά σειρά από Β. προς Ν.:
 Το Κοινοβούλιο της Ανδαλουσίας, πρώην Νοσοκομείο των Πέντε Πληγών.
 Η Βασιλική της Μακαρένα
 Το Μοναστήρι του Αγίου Κλημεντίου
 Η Εκκλησία του Αγίου Ρομάν
 Το μνημείο Μουράγιας
 Το Ανάκτορο ντε λα Δουένιας
 Ο δρόμος Κάλια ντε λα Φέρια
 Η Εκκλησία του Αγίου Ιωάννη της Πάλμας
 Ο Πύργος του Δον Φαδρίκε
 Η Αλεμάδα ντε Έρκουλες
 Η Εκκλησία του Αγίου Μάρκου
 Το Κονβέντο της Αγίας Πάολας, 
 Η Εκκλησία του Αγίου Πέτρου
 Η Εκκλησία της Αγίας Καταλίνας
 Το Κονβέντο  της Αγίας Ινές

Πηγές 
 Εκδόσεις Καθημερινή - Οδηγοί του Κόσμου - Σεβίλλη και Ανδαλουσία, Αθήνα 1999, σελ.83.

Σεβίλλη
Μεθαδόνη

Η μεθαδόνη ανήκει σε μια κατηγορία φαρμάκων τα οποία είναι γνωστά  ως οπιοειδή. Τα φάρμακα αυτά χαρακτηρίζονται από παρόμοια χημική δομή και δράση με τη μορφίνη. Στα οπιοειδή επίσης ανήκουν φυσικά και ημισυνθετικά παράγωγα, όπως η κωδεΐνη, η μορφίνη και η ηρωίνη. Τα οπιοειδή χαρακτηρίζονται ως κατασταλτικά φάρμακα, καθώς επιβραδύνουν τις λειτουργίες του νευρικού συστήματος. Η μεθαδόνη είναι ένα συνθετικό ναρκωτικό αναλγητικό που αναπτύχθηκε στη Γερμανία στα τέλη της δεκαετίας του 1930.

Οι αιτίες παρασκευής
Η παρασκευή νέων συνθετικών αναλγητικών απέβλεπε την αντιμετώπιση ενδεχόμενης έλλειψης σε ακατέργαστο όπιο κατά τον πόλεμο. Τα νέα αυτά φάρμακα θα χρησιμοποιούνταν σε στρατιωτικούς και αστικούς πληθυσμούς αντί της μορφίνης κι άλλων οπιούχων. Την περίοδο 1939-1940, η μεθαδόνη δοκιμάστηκε στον γερμανικό στρατό και διαπιστώθηκε ότι η επανειλημμένη χορήγησή της προκαλούσε εξάρτηση, με συνέπεια να καταργηθεί η χρήση της. Το 1947 μετά την εισαγωγή της μεθαδόνης στις Ηνωμένες Πολιτείες, πραγματοποιήθηκαν μελέτες στο πανεπιστήμιο Rockefeller την Νέας Υόρκης από τον καθηγητή Βίνσεντ Ντοουλ (Vincent Dole) (ιατρός-βιοχημικός) σε συνεργασία με την Μarie Nyswander (ψυχίατρο) και την Mary Jeanne Kreek (ιατρό) ανακαλύφθηκε η δυνατότητα χρήσης της στη θεραπεία ατόμων εξαρτημένων από ηρωίνη.

Ιδιότητες
Αποτελεί συνθετικό φάρμακο με ιδιότητες αμιγούς αγωνιστή των υποδοχέων οπιοειδών στο ΚΝΣ κυρίως των μ υποδοχέων (υπάρχουν οι δ, ε, μ, κ και σ) έχει αναλγητική δράση 2 φορές ισχυρότερη από την ηρωίνη και 4 φορές ισχυρότερη από τη μορφίνη. Χρησιμοποιείται σε αγωγές απόσυρσης και υποκατάστασης στερητικού συνδρόμου. Πλεονεκτήματά της είναι η δυνατότητα λήψης από του στόματος καθώς απορροφάται ισχυρά από τον εντερικό βλεννογόνο, η παρατεταμένη δράση και η σχετικά περιορισμένη ανάπτυξη αντοχής. Η δράση της διαρκεί πολύ περισσότερο από της ηρωίνης.

Η δράση της
Μια δόση της ωστόσο είναι αποτελεσματική για τουλάχιστον 24 ώρες σε σχέση με την ηρωίνη που διαρκεί λίγες μόνο ώρες. Η ημερήσια δοσολογία της κυμαίνεται συνήθως από 60 ως 120 mg σε πρώτη φάση αντιμετώπισης της εξάρτησης. Η δόση αυτή μπορεί να μειώνεται σταδιακά με αργό ρυθμό χωρίς τον κίνδυνο εμφάνισης στερητικών φαινομένων. Η μεθαδόνη στην κατάλληλη δοσολογία μειώνει τα συμπτώματα στέρησης και μειώνει την επιθυμία του ατόμου να χρησιμοποιήσει ηρωίνη. Ακόμα επαναφέρει στο φυσιολογικό κάποιες λειτουργίες του οργανισμού όπου έχουν διαταραχθεί. Παρόλα αυτά, θα πρέπει να γνωρίζουμε ότι η μεθαδόνη δεν αρκεί ν' αλλάξει τη ζωή ενός ατόμου καθώς είναι απαραίτητη η ψυχολογική υποστήριξη αλλά και η ιατρική παρακολούθηση. Ακόμη, όπως όλα τα φάρμακα η μεθαδόνη μπορεί να μη προκαλεί αισθήματα ευφορίας αλλά μπορεί να υπάρξουν παρενέργειες και μπορεί ακόμα να αποδειχτεί μοιραία αν δεν υπάρξει και σωστή δοσολογία. Tέλος, ας μη λησμονείται ότι όσο διάστημα χρησιμοποιεί κανείς μεθαδόνη διατηρεί τη σωματική του εξάρτηση στα οπιοειδή.

Πηγές
Πανεπιστήμιο Αθηνών, τμ. Χημείας: Μεθαδόνη
ΟΚΑΝΑ: Μεθαδόνη
Pheme news: Κων. Τζέκης, Μεθαδόνη

Παραπομπές

Οπιοειδή
Κετόνες
Οργανικές αμίνες
Βασικά Φάρμακα του Παγκόσμιου Οργανισμού Υγείας
Διοργανώσεις Ε.Π.Σ. Θεσσαλίας 2011–12

Το πρωτάθλημα Ε.Π.Σ. Θεσσαλίας περιόδου 2011-12 διοργανώθηκε σε 3 κατηγορίες, την Α' Ερασιτεχνική, τη Β' Ερασιτεχνική και τη Γ' Ερασιτεχνική.
Στην Α' Κατηγορία πρωταθλήτρια ομάδα προβιβάζεται. Εάν αποκλειστεί στα μπαράζ τότε επιστρέφει στην Α' Ερασιτεχνική Κατηγορία για την περίοδο 2012-2013 μετά από μπαράζ στην Εθνική Ερασιτεχνική Κατηγορία για την περίοδο 2012 - 2013.

Οι ομάδες που θα είναι στην 15η και 16η θέση του βαθμολογικού πίνακα υποβιβάζονται απευθείας στην Β΄ Ερασιτεχνική κατηγορία για την περίοδο 2012 - 2013.

Σε περίπτωση όμως που υποβιβαστεί μία (1) ομάδα της δύναμης της Ε.Π.Σ.Θ. από την Δ΄ Εθνική τότε οι ομάδες που κατέλαβαν την 14η, 15η και 16η θέση του βαθμολογικού πίνακα υποβιβάζονται απευθείας στην Β΄ Κατηγορία ,ενώ αν υποβιβαστούν δύο (2) ομάδες της δύναμης της Ε.Π.Σ.Θ. από την Δ 'Εθνική τότε υποβιβάζονται οι ομάδες που κατέλαβαν την 13η, 14η, 15η, 16η θέση.

Στην Β' κατηγορία η πρωταθλήτρια ομάδα καθώς και η ομάδα που κατέλαβε την 2η θέση του βαθμολογικού πίνακα προβιβάζονται στην Α΄ Κατηγορία για την περίοδο 2012 - 2013.

Σε περίπτωση που ο πρωταθλητής της Α' Κατηγορίας ανέλθει στην Δ' Εθνική Κατηγορία τότε και η ομάδα που κατέλαβε την 3η θέση του βαθμολογικού πίνακα προβιβάζεται και αυτή στην Α' Κατηγορία.

Σε περίπτωση που καμία ομάδα δεν υποβιβαστεί από την Δ' Εθνική τότε οι ομάδες που κατέλαβαν την 15η και 16η θέση του βαθμολογικού πίνακα υποβιβάζονται απευθείας στην Γ΄ κατηγορία για την περίοδο 2012 - 2013. ‘Ετσι στην Γ' Ερασιτεχνική Κατηγορία για την περίοδο 2012-2013 θα υποβιβασθούν απευθείας δύο (2) ομάδες.

Σε περίπτωση που υποβιβαστεί μία (1) ομάδα της δύναμης της Ε.Π.Σ.Θ. από την Δ' Εθνική τότε υποβιβάζονται οι ομάδες που κατέλαβαν την 14η, 15η και 16η θέση, ενώ αν υποβιβαστούν δύο (2) ομάδες από τη Δ΄ τότε θα υποβιβασθούν τέσσερις (4) ομάδες.

Τέλος από τη Γ΄ Κατηγορία η πρωταθλήτρια ομάδα καθώς και η ομάδα που κατέλαβε την 2η θέση του βαθμολογικού πίνακα προβιβάζονται απευθείας στη Β΄ Κατηγορία για την περίοδο 2012 - 2013.

Πρωτάθλημα 
O Α.Σ. Ρήγας Φεραίος Βελεστίνου είχε πανηγυρίσει το πρωτάθλημα 2011-12, και o Λευτέρης Δενελάβας με τον Θησέας Αγριάς είχε αναδειχθεί πρώτος σκόρερ.

Α' Κατηγορία 

Η  Χλόη  έχει αποβληθεί  από το πρωτάθλημα, ενώ  από -3 έχουν Σκιάθος  και  Γαζής.

Β' Κατηγορία 

 Ο Ιάσων Α.Μ. ξεκίνησε το πρωτάθλημα με -6 βαθμούς και ο Αστέρας Ριζ. με -2, ενώ ο Κένταυρος Αργ. έχει έναν μηδενισμό. Ο Α.Ο. Σκόπελος απέσυρε τη συμμετοχή της στη Β' Κατηγορία ΕΠΣΘ.

Γ' Κατηγορία 
 

* Ο Ηρακλής Α.Θ. ξεκίνησε το πρωτάθλημα με -8 βαθμούς και οι Α.ΠΟ.Β. και Αετός με -2. 

** Ρεπό στον γ’ γύρο έκανε η Δημητριάς.

Πηγές - Εξωτερικοί σύνδεσμοι 
 https://web.archive.org/web/20091205081554/http://www.epsth.gr/ Το επίσημο site της ΕΠΣΘ
 https://web.archive.org/web/20120202200420/http://www.mycitynet.gr/web/list.php?cat=2000&subcat=2002&lang=gr Πηγή αθλητικών νέων για την Μαγνησία

Ε.Π.Σ. Θεσσαλίας
Εγχώρια ποδοσφαιρικά πρωταθλήματα 2011-2012
Χριστόφορος Μαρίνος

Ο Χριστόφορος Μαρίνος (1967 - 23 Ιουλίου 1996) ήταν Έλληνας αναρχικός και απεργός πείνας, γνωστός για την πολύχρονη εμπλοκή του τόσο με την αστυνομία όσο και με τη δικαιοσύνη, αλλά και για τις αδιευκρίνιστες συνθήκες θανάτου του. Για το κράτος θεωρούνταν εγκληματικό στοιχείο, ενώ επιπλέον κατηγορήθηκε από την αστυνομία για συμμετοχή σε τρομοκρατικές οργανώσεις, αθωώθηκε ωστόσο από τη δικαιοσύνη για τις συγκεκριμένες κατηγορίες. Για τους ομοϊδεάτες του αποτελεί ένα διαχρονικό ασυμβίβαστο σύμβολο.

Δράση και διώξεις
Η δραστηριότητά του ξεκίνησε από την αρχή της δεκαετίας του '80, όταν εντάχτηκε στην τότε Ένωση Αναρχικών. 

Το 1987 έχει το πρώτο σοβαρό επεισόδιο με τις Αρχές, όταν συλλαμβάνεται μαζί με σύντροφό του σε διαμέρισμα, ύστερα από απόπειρα κλοπής ασυρμάτου από κρατικό αυτοκίνητο. Στο ίδιο περιστατικό πέφτει νεκρός από σφαίρες της Ειδικής Αντιτρομοκρατικής Υπηρεσίας ο σύντροφός του, Μιχάλης Πρέκας, όταν είχε βγει ένοπλος στο μπαλκόνι για να διαπραγματευτεί με τους αστυνομικούς, όπου πυροβολώντας στον αέρα δέχτηκε σωρεία πυροβολισμών από αστυνομικούς.

Τα επόμενα χρόνια και αφού αθωώθηκε για την πρώτη εκείνη συμμετοχή του σε παράνομη πράξη, ακολούθησε αταλάντευτη πορεία με βάση τα πιστεύω του, ένα γεγονός που σταδιακά τον οδήγησε στην απομόνωση από πρώην συντρόφους του. Σε τηλεοπτική του εμφάνιση και σε ερώτηση, που του απεύθυνε η δημοσιογράφος Έλλη Στάη γιατί συνεχίζει, ενώ άλλα μέλη του ίδιου ιδεολογικού χώρου έχουν αποσυρθεί, απάντησε ότι δεν αντέχουν όλοι να σηκώσουν το βάρος της κρατικής καταδίωξης . 

Ήταν φοιτητής στην Πολυτεχνική σχολή του Πανεπιστημίου Πατρών. Τους τελευταίους μήνες πριν το θάνατό του υπέφερε από κάποια ψυχολογικά προβλήματα, που είχαν προκληθεί λόγω των πολύχρονων περιπετειών του και μια απογοήτευση, που φαινόταν ότι τον διακατείχε από τη συμπεριφορά μερικών παλαιών συναγωνιστών του. 

Σκοτώθηκε στις 23 Ιουλίου του 1996, στο πλοίο Πήγασος, όπου σύμφωνα με τις Αρχές αυτοκτόνησε με πυροβόλο όπλο, κατά τη διάρκεια επιχείρησης των ειδικών δυνάμεων (ΕΚΑΜ) στην καμπίνα του. Ήταν υπόδικος, αφού κατηγορούνταν ως εμπλεκόμενος στην υπόθεση δολοφονίας ταμία του Γενικού Κρατικού Νοσοκομείου Νίκαιας και βρίσκονταν σε κατ' οίκον περιορισμό, ύστερα από δικαστική απόφαση. Προηγουμένως, είχε προβεί σε απεργία πείνας 69 ημερών, διαμαρτυρόμενος για τις άδικες όπως υποστήριζε κατηγορίες σε βάρος του. Στις 23 Ιουλίου επέστρεφε από τη Σέριφο έχοντας παραβιάσει τον κατ' οίκον περιορισμό του. 

Για τις ακριβείς συνθήκες θανάτου του, που δεν διαλευκάνθηκαν ποτέ, διενεργήθηκε προανάκριση από το Λιμεναρχείο Πειραιώς. Το βράδυ της ίδιας μέρας άλλος αναρχικός κατέθεσε πως ήταν παρών στον πυροβολισμό του αστυνομικού Νίκου Βαϊόπουλου, φρουρού των γραφείων του ΠΑΣΟΚ, από τον Μαρίνο την 5η Ιουλίου 1996.

Στη μνήμη του είναι αφιερωμένοι οι στίχοι του Άλκη Αλκαίου "Πάντα γελαστοί (Ισαάκ, Σολωμού και Μαρίνου μαρτύρων)", που μελοποίησε ο Θ. Μικρούτσικος και τραγούδησε ο Δ. Μητροπάνος.

Παραπομπές

Πηγές 
 Εφημερίδα "ΡΙΖΟΣΠΑΣΤΗΣ", 24 Ιουλίου 1996.
 
 

Έλληνες αναρχικοί
Κοινωνική ομάδα

Κοινωνική ομάδα είναι ένα σύνολο ανθρώπων που βρίσκονται σε αλληλοεπίδραση σε μικρότερο ή μεγαλύτερο βαθμό ως προς την επίτευξη ενός σκοπού που τελικά καθορίζει και τον τύπο της ένταξής τους σε μια συγκεκριμένη ομάδα. Έτσι π.χ.συγκεντρωμένα άτομα στη στάση λεωφορείου, ενώ είναι ένα σύνολο ανθρώπων, που μπορεί να συναναστραφούν και να επικοινωνήσουν μεταξύ τους για κάποιο χρονικό διάστημα, δεν συνιστούν κοινωνική ομάδα, αλλά ομάδα προσέγγισης γιατί δεν επικοινωνούν συστηματικά και δεν εργάζονται για έναν κοινό σκοπό ή μια ομάδα πίεσηςη οποία κατά κανόνα είναι μια ομάδα απρόσωπη χωρίς δηλαδή το στοιχείο της σωματικής προσέγγισης.

Γενικά
Κάποιες φορές χρησιμοποιούμε τον όρο κοινωνικές ομάδες με έναν λίγο διαφορετικό τρόπο, ώστε να αναφερθούμε σε πληθυσμιακές ομάδες που εμφανίζουν κοινά χαρακτηριστικά. Με έναν τέτοιο τρόπο χρησιμοποιούμε τον όρο «Ευπαθείς κοινωνικές ομάδες». Περιγράφουν κατηγορίες πληθυσμού που έχουν άνισες ευκαιρίες στην εκπαίδευση, στην εύρεση εργασίας, στην αξιοπρεπή διαβίωση. Τέτοιες ομάδες είναι τα άτομα με ειδικές ανάγκες, οι εξαρτημένοι από ναρκωτικά, αλκοόλ ή και τζόγο, τα άτομα που βρίσκονται σε διαδικασία απεξάρτησης, τα άτομα με ψυχικές νόσους, οι κακοποιημένες γυναίκες και παιδιά,οι ηλικιωμένοι, οι άποροι, οι άνεργοι,κλπ.

Στην ταξινόμηση των κοινωνικών ομάδων χρησιμοποιήθηκαν διάφορα κριτήρια, όπως το μέγεθος της ομάδας, η διάρκεια, η στρατολόγηση μελών, αλλά και της σύγκρουσης, του ανταγωνισμού, της εξουσίας, του βαθμού της υποταγής, της κοινωνικής δράσης κ.ά. που ονόμασε ο Merton «Θεωρίες μέσου βεληνηκούς».

Κατά τον Γκέοργκ Ζίμμελ 
Προσωπικές και απρόσωπες ομάδες
Πρωτογενείς και δευτερογενείς ομάδες
Ομάδες και οιονεί ομάδες
Ομάδες ανάλογα με το μέγεθός τους

Οι προσπάθειες ταξινόμησης των κοινωνικών σχέσεων πήραν διάφορες μορφές που  δεν ξεφεύγουν όμως από τους βασικούς τύπους του κοινωνικού δεσμού:

Κατά τον Χομπχάουζ (Hombhouse) 
Ο Hombhouse διέκρινε τρεις μεγάλους «τύπους κοινωνικής ενώσεως» που βασίζονται στη συγγένεια, την εξουσία και τα πολιτικά δικαιώματα.

Kατά τον Εμίλ Ντιρκέμ (Durkheim) 
Ο Ντιρκέμ διέκρινε δύο κύριους τύπους «κοινωνικής αλληλεγγύης», την μηχανική και την οργανική.

Παραπομπές

Βιβλιογραφία
George Homans, The Human Group, Harcout Brace, New York 1950
Πλάτων Σταματιάδης, Θεωρία της Κοινωνικής Ομάδος, εκδ. Στυλιανός Σετάκης, 1962
T.B. Bottomore, Sociology: A Guide to problems and Literature, μετάφρ. εκδόσεις  GUTEENBERG, 1971
 Imogen Seger, Εισαγωγή στην Κοινωνιολογία: «Ένα σύντομο μάθημα πάνω στην Κοινωνιολογική θεωρία», σσ. 111-180, εκδ. Μπουκουμάνη, 1977
Γκέοργ Ζίμμελ (Georg Simmel), Δοκίμια Κοινωνιολογίας: «Ο ιστός των κοινωνικών ομάδων», «ο ποσοτικός καθορισμός της ομάδας», «Ανταγωνισμός και συγκρούσεις κοινωνικής ομάδας». εκδ. Γερ. Αναγνωστίδη.

Κοινωνική ψυχολογία
Ορολογία της κοινωνιολογίας
PE

Η συντομογραφία λατινικών και ελληνικών χαρακτήρων PE ή Pe ή .pe και ΡΕ ή Ρε ή ρε (στην αγγλική γλώσσα προφέρεται πι-ι) και ελληνική λέξη και αριθμός μπορεί να αναφέρεται :

Γεωγραφικοί προσδιορισμοί
Ως PE
Στη Νήσο του Πρίγκιπα Εδουάρδου που ανήκει στον Καναδά.
Στην Πορτ Ελίζαμπεθ πόλη της Νοτίου Αφρικής. 
Στην πολιτεία της Βραζιλίας Περναμπούκο.
Στο Περού, χώρα, κατά ISO 3166-1 alpha-2 και NATO country code.
Ως .pe στον top-level domain κωδικό για το Περού στο Διαδίκτυο.

Άλλες χρήσεις
Ως PE ακρωνύμιο των όρων "Physical Education" (Φυσική Αγωγή)
Ως PE στο πολυαιθυλένιο πολυμερές πλαστικό .
Ως PE στην αεροπορική εταιρεία Air Europe (Italy) κατά IATA.
Ως Pe αντιστοιχεί σε γράμμα της κυριλλικής αλφάβητου και γράφεται όπως το ελληνικό "Π".
Ως Pe στο Εμφύσημα στη διεθνή ορολογία της Ιατρικής.

Στην ελληνική γλώσσα
Στη νότα ΡΕ (Ρε, ρε) στη μουσική.
Ως ΡΕ΄ ή ρε΄ στον αριθμό 105 στο ελληνικό σύστημα αρίθμησης
Στο επιφώνημα ρε της ελληνικής γλώσσας.
Θέμα Θεσσαλονίκης

Το Θέμα Θεσσαλονίκης αποτελούσε διοικητικό διαμέρισμα («θέμα») της Βυζαντινής Αυτοκρατορίας. Βρισκόταν στα νότια Βαλκάνια, περιλαμβάνοντας διάφορα μέρη της Κεντρικής και Δυτικής Μακεδονίας, έχοντας κέντρο τη Θεσσαλονίκη, τη δεύτερη σημαντικότερη πόλη της Αυτοκρατορίας.

Ιστορία
Στην ύστερη αρχαιότητα, η Θεσσαλονίκη ήταν η πρωτεύουσα της Ρωμαϊκής επαρχίας της Μακεδονίας και της Διοικήσεως Μακεδονίας και η έδρα της επαρχότητος του πραιτορίου του Ιλλυρικού. Ωστόσο, με την απώλεια του μεγαλύτερου μέρους της βαλκανικής ενδοχώρας από τις επιδρομές των Σλάβων και των Βουλγάρων τον 7ο αιώνα, η εξουσία του επάρχου περιορίστηκε σε μεγάλο βαθμό στην πόλη και στα εγγύς περίχωρά της.  Ο έπαρχος συνέχισε να κυβερνά τη Θεσσαλονίκη μέχρι τις αρχές του 9ου αιώνα, όταν αντικαταστάθηκε από στρατηγό επικεφαλής του νέου θέματος της Θεσσαλονίκης.

Ο στρατηγός της Θεσσαλονίκης μαρτυρείται για πρώτη φορά το 836, αλλά μια επιστολή του αυτοκράτορα Μιχαήλ Β´ (ηγεμόνευσε εν έτεσι 820–829) προς τον Φράγκο βασιλέα Λουδοβίκο τον Ευσεβή (ηγ. 814–840) μπορεί να υποδηλώνει την ύπαρξη του θέματος ήδη από το 824. Ο ιστορικός Γουόρεν Τρέντγκολντ χρονολογεί τη δημιουργία του θέματος περί το 809, κατά τη διάρκεια των αντιβουλγαρικών εκστρατειών του αυτοκράτορα Νικηφόρου Α´ (ηγ. 802–811) που επέκτεινε τη βυζαντινή κυριαρχία στην ενδοχώρα της πόλης. Ο Τρέντγκολντ εικάζει περαιτέρω ότι τα στρατεύματα του θέματος τον 9ο αιώνα αριθμούσαν περίπου 2.000 άνδρες. Στα ανατολικά, το θέμα εκτεινόταν στον ποταμό Στρυμόνα και το ομώνυμο θέμα. Στα νότια, οριοθετούσε το θέμα Ελλάδος, κάπου στη βόρεια Θεσσαλία. Τα δυτικά και βόρεια όριά του ήταν απροσδιόριστα, κυμαινόμενα με τη ροή του πολέμου μεταξύ των Βυζαντινών, των τοπικών σλαβικών φυλών και των Βουλγάρων.

Επί αυτοκράτορα Ιωάννη Α΄ Τσιμισκή (ηγ. 969–976), ένας δουξ ο οποίος διοικούσε τα επαγγελματικά ταγματικά στρατεύματα που στάθμευαν στο θέμα εγκαταστάθηκε στην πόλη και φαίνεται ότι συνυπήρχε για λίγο με τον στρατηγό, πριν αναλάβει και τα καθήκοντα του τελευταίου. Τον 11ο αιώνα το δουκάτον της Θεσσαλονίκης είχε τόση σημασία που το κατείχαν συχνά μέλη της αυτοκρατορικής οικογένειας. Η πόλη και το μεγαλύτερο μέρος της Μακεδονίας καταλήφθηκαν από Λατίνους μετά την Δ΄ Σταυροφορία και εντάχθηκαν στο Βασίλειο της Θεσσαλονίκης, το οποίο επέζησε μέχρι το 1224, οπότε και καταλήφθηκε από την Ήπειρο. Το θέμα ανασυστάθηκε μετά την πτώση της πόλεως και του μεγαλύτερου μέρους της Μακεδονίας στα χέρια της Αυτοκρατορίας της Νίκαιας το 1246, και επέζησε έως ότου καταλήφθηκε από τους Οθωμανούς Τούρκους το 1392· μέχρι εκείνην τη στιγμή, ωστόσο, το θέμα είχε ουσιαστικά περιοριστεί στην ίδια την πόλη.  Ανακτήθηκε από το Βυζάντιο το 1402, η πόλη έγινε η έδρα ενός δεσποτάτου, μέχρι που παραδόθηκε στη Βενετία το 1423, κατά τη διάρκεια μιας άλλης πολιορκίας από τους Οθωμανούς που έληξε με την κατάκτηση της πόλης το 1430.

Παραπομπές

Πηγές

 

Θεσσαλονικης
Θεμα
Δαμάσκιος

Ο Δαμάσκιος (458-πρώτο ήμισυ του 6ου αι.) ήταν σημαντικός νεοπλατωνικός φιλόσοφος, που ασχολήθηκε με τα βασικά ζητήματα της οντολογικής ιεραρχίας, της σχέσης του όντος με το εν και της θέσης της ψυχής μέσα στην οντολογική αλυσίδα. Ήταν ο τελευταίος σχολάρχης της Νεοπλατωνικής Σχολής των Αθηνών.

Βιογραφία 
Γεννήθηκε στη Δαμασκό της Συρίας, από όπου έλαβε και το όνομά του. Το συριακό του όνομα είναι άγνωστο. Φοίτησε στην Αλεξάνδρεια της Αιγύπτου ρητορική με τον Θέωνα και φιλοσοφία με τον  Ερμεία, τον Αμμώνιο και τον Ηλιόδωρο. Αργότερα εγκαταστάθηκε στην Αθήνα όπου ήταν μαθητής του Μαρίνου, του Ζηνόδωτου και του Ισίδωρου, τον οποίο και διαδέχθηκε στην διεύθυνση της Νεοπλατωνικής Σχολής των Αθηνών το 515 περίπου. Έκλεισε τη Σχολή γιατί εκδιώχθηκε από τον Ιουστινιανό τον Μέγα το 529. Μαζί με τους μαθητές του Σιμπλίκιο,  Ευλάμπιο τον Φρύγα, Πρισκιανό τον Λυδό, Ερμεία και Διογένη από τη Φοινίκη και Ισίδωρο τον Γαζαίο, εγκαταστάθηκαν στην Αυλή του Πέρση βασιλιά Χοσρόη . Στη συνέχεια λέγεται ότι μετέβη μαζί με τους έξι προαναφερθέντες μαθητές του στην Αιγυπτιακή όαση Σίβα, όπου λειτουργούσε το ιερό του Άμμωνα Δία, συνεχίζοντας τη φιλοσοφική τους δράση..

Έργο 
Το κυρίως σύγγραμμά του ονομάζεται Απορίαι καὶ λύσεις περὶ τῶν πρώτων ἀρχῶν στο οποίο επικεντρώνεται σε οντολογικά μεταφυσικά ερωτήματα και υποστηρίζει ότι το "Εν" (ο Θεός) (έτσι όπως το εννοεί ο Πλωτίνος και ο Πρόκλος) συνδέεται με το "Ον" και τον "Νου", και ότι δεν είναι κάτι απόλυτο σε έναν ανώτερο κόσμο. Σώζεται ακόμα το σύγγραμμα Εις τον Πλάτωνος Παρμενίδην απορίαι και και λύσεις. Άλλα έργα του Δαμάσκιου είναι κυρίως σχόλια σε έργα του Αριστοτέλη και του Πλάτωνα:
 Σχόλιο στον Φαίδωνα του Πλάτωνα
 Σχόλιο στον Φίληβο του Πλάτωνα
Ανάμεσα στα χαμένα του έργα είναι:
 Σχόλια στον Τιμαιο, τον Αλκιβιάδη Α´ και άλλους πλατωνικούς διαλόγους.
 Σχόλια σε αριστοτελικά έργα.
 Η Ζωή του Ισίδωρου. 
 Λόγοι Παράδοξοι.

Ένα επίγραμμά του σώθηκε στην Παλατινή Ανθολογία (VI 553) και την Ανθολογία του Πλανούδη. Από τον Πάτον, θεωρείται ότι το επίγραμμά του ανήκε στη συλλογή Κύκλος των νέων επιγραμμάτων του Αγαθία.

Παραπομπές

Εξωτερικοί σύνδεσμοι 
Χρ. Τερέζης, Ύπαρξη και ουσία κατά τον Δαμάσκιο. Ελληνική Φιλοσοφική Επιθεώρηση, τευχ. 10, σελ. 168 - 179, 1993
Δαμάσκιος από την Εγκυκλοπαίδεια του Πλάτωνα, Ίδρυμα Μείζονος Ελληνισμού
Βιβλιοθήκη - Ελευθεροτυπία, 14 Μαΐου 1999
Ο θάνατος των φιλοσόφων και η συνέχεια της φιλοσοφίας, Κέντρο Ελληνικής Γλώσσας

Ανθολογία του Πλανούδη
Παλατινή Ανθολογία
Νεοπλατωνικοί φιλόσοφοι
Βυζαντινοί φιλόσοφοι
Μαθητές του Σωκράτη
Ακαδημεικοί φιλόσοφοι
Φιλόσοφοι της γλώσσας
Σύροι φιλόσοφοι
Βυζαντινοί του 5ου αιώνα
Αμμώνιος Σακκάς

Ο Αμμώνιος Σακκάς (175 - 242) ήταν Έλληνας φιλόσοφος που άκμασε στην Αλεξάνδρεια, ο οποίος θεωρείται από τους ιδρυτές του Νεοπλατωνισμού. Είναι γνωστός κυρίως ως δάσκαλος του Πλωτίνου, τον οποίο δίδαξε από το 232 έως το 243..

Θεωρείται πως επηρέασε καθοριστικά τον Πλωτίνο στην ανάπτυξη του Νεοπλατωνισμού αν και οι δικές του φιλοσοφικές απόψεις παραμένουν σχετικά άγνωστες,. Χριστιανοί συγγραφείς υποστήριξαν ότι ο Αμμώνιος ήταν Χριστιανός, αλλά αυτή η φήμη ήταν είτε εσκεμμένη επινόηση είτε ο Αμμώνιος Σακκάς συγχέεται με κάποιον άλλο συνονόματο συγγραφέα της εποχής, πιθανώς τον Αμμώνιο τον Αλεξανδρέα.

Παραπομπές 

Νεοπλατωνικοί φιλόσοφοι
Πατρίδα

Πατρίδα ονομάζεται η χώρα στην οποία γεννήθηκε κάποιος ή από την οποία κατάγεται ο ίδιος και η οικογένειά του ή το χωριό ή η περιοχή γέννησης ή καταγωγής του. Οι άνθρωποι που ζουν στην πατρίδα έχουν συνήθως ως κοινά τη γλώσσα, τα έθιμα και συμφέροντα που στις σύγχρονες κοινωνίες καθορίζονται από κοινό νόμισμα και κοινή πολιτική για σχεδόν όλα τα θέματα (π.χ. κοινό σύνταγμα και νόμους), κώδικες επικοινωνίας και κοινά συμφέροντα.

Εξωτερικοί σύνδεσμοι

 Nationalism and Ethnicity - A Theoretical Overview
Τι είναι η πατρίδα μας; Ι. Πολέμης

Εθνικισμός
Πολιτισμική γεωγραφία
Εθνότητα στην πολιτική
Σάμροκ Ρόβερς

Η Σάμροκ Ρόβερς (γαελικά: Cumann Peile Ruagairí na Seamróige, αγγλικά: Shamrock Rovers FC) είναι μια επαγγελματική ποδοσφαιρική ομάδα από το Δουβλίνο, πρωτεύουσα της Ιρλανδίας. Συμμετέχει στην Πρέμιερ Ντιβίζιον του Πρωταθλήματος Ιρλανδίας και αποτελεί την πλέον επιτυχημένη ομάδα της Ιρλανδίας. Η ομάδα έχει κατακτήσει τον τίτλο του πρωταθλητή Ιρλανδίας 17 φορές και το Κύπελλο Ιρλανδίας 24 φορές. Η Σάμροκ Ρόβερς έχει τροφοδοτήσει με παίκτες περισσότερο από κάθε άλλη ομάδα την Εθνική Ομάδα Ποδοσφαίρου της Ιρλανδίας (62). Στις διοργανώσεις που ενώνουν τα δύο τμήματα της Ιρλανδίας (Βόρεια και Έιρε), όπως το Ιντερσίτι Καπ, κατέχουν το ρεκόρ των περισσότερων κατακτήσεων, έχοντας κατακτήσει συνολικά επτά κύπελλα.

Η Σάμροκ Ρόβερς ιδρύθηκε στο Ρίνγκσεντ, γειτονιά του Δουβλίνου. Η επίσημη ημερομηνία ίδρυσης του συλλόγου είναι το 1901. Κατέκτησε τον τίτλο του πρωταθλητή με την πρώτη μόλις απόπειρα της ομάδας στη διάρκεια της σεζόν 1922-23 και έκανε την ίδια την πιο επιτυχημένη ομάδα στην Ιρλανδία μέχρι και το 1949, έχοντας κατακτήσει 44 τρόπαια. Στη διάρκεια της δεκαετίας του 1950, η ομάδα κατέκτησε τρεις φορές τον τίτλο του πρωταθλητή και δύο Κύπελλα Ιρλανδίας και αποτέλεσε έτσι την πρώτη ιρλανδική ομάδα που συμμετείχε σε ευρωπαϊκή διοργάνωση, αγωνιζόμενη στο Τσάμπιονς Λιγκ το 1957. 

Αυτό συνεχίστηκε με έξι συνεχόμενες κατακτήσεις του Κυπέλλου Ιρλανδίας στη διαρκεια της δεκαετίας του 1960, όταν ήταν μία από τις ευρωπαϊκές ομάδες που πέρασαν το καλοκαίρι του 1967 στις ΗΠΑ, ιδρύοντας την Αμερικάνικη Ποδοσφαιρική Ομοσπονδία. Κατέκτησαν τον πρώτο από τους τέσσερεις συνεχόμενους τίτλους πρωταθλητή τη σεζόν 1983-84, μετά από μια μακρά περίοδο παρακμής.

Η ομάδα αγωνιζόταν στο Γκλένμαλαρ Παρκ από το 1926 μέχρι και το 1987, όταν οι ιδιοκτήτες εντελώς ξαφνικά πούλησαν το γήπεδο σε μεσητικό γραφείο. Η Σάμροκ Ρόβερς πέρασε τα επόμενα 22 αγωνιζόμενη εντός έδρας σε διάφορα γήπεδα στην περιοχή του Δουβλίνου και σπανιότερα στην Ιρλανδία. Μετακόμισε στο Τάλλαχντ Στέιντιουμ πριν από την έναρξη της σεζόν 2009 μετά από χρόνια αναβολών και νομικών κολλησιεργιών, στη διάρκεια των οποίων οι οπαδοί της ομάδας την έσωσαν από τη διάλυση λόγω οικονομικών προβλημάτων.

Η Σάμροκ Ρόβερς αγωνίζεται με πράσινες και άσπρες ριγέ φανέλες μέχρι το 1926, όταν και υιοθέτησε την πράσινη και άσπρη στεφανωτή φανέλα την οποία φοράει από τότε. Το έμβλημά της συνδυάζει μια μπάλα ποδοσφαίρου και ένα τριφύλλι σε όλη τη διάρκεια της ιστορίας της. Η ομάδα έχει έναν αρκετά μεγάλο όγκο οπαδών και έχει μια μεγάλη αντιπαλότητα με την Μποέμιανς ΦΚ. Στις 26 Αυγούστου 2011 αποτέλεσε την πρώτη ιρλανδική ομάδα που φτάνει σε φάση ομίλων οποιασδήποτε από τις δύο ευρωπαϊκές διοργανώσεις αποκλείοντας την Παρτιζάν Βελιγραδίου με 2–1 (παράταση) στη φάση των πλέι-οφ του Γιουρόπα Λιγκ.

Τίτλοι

Πλήρης λίστα των τίτλων που έχει κατακτήσει η ομάδα

Παίκτες

Πρώτη Ομάδα
Ως 31 Αυγούστου 2011

Παραπομπές

Βιβλιογραφία

Εξωτερικοί σύνδεσμοι 

Ιστοσελίδα της Σάμροκ Ρόβερς
SRFC.TV
Ιστοσελίδα των SRFC Ultras
Αποτελέσματα της σεζόν 2011

Ποδοσφαιρικές ομάδες Ιρλανδίας
Ιδρύσεις αθλητικών συλλόγων το 1901
Ιδρύσεις ποδοσφαιρικών ομάδων το 1901
Αθηνά Μιχαηλίδου

Η Αθηνά Μιχαηλίδου (επώνυμο: Φαμελιάρη, Ερμούπολη Σύρου 1918 - 9 Δεκεμβρίου 2001) ήταν Ελληνίδα ηθοποιός, η οποία έπαιξε σε δεύτερους ρόλους σε πολλές κινηματογραφικές ταινίες. Το 1972 έπαιξε στη θεατρική παράσταση "Ο επιθεωρητής έρχεται", η οποία προβλήθηκε από την τηλεόραση της ΥΕΝΕΔ.

Φιλμογραφία

Κινηματογράφος

Τηλεόραση

Θεατρικές παραστάσεις 
Κατάλογος βασικών πληροφοριών θεατρικών παραστάσεων, στις οποίες συμμετείχε η Μιχαηλίδου ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Εξωτερικοί σύνδεσμοι 
Φιλμογραφία στο 90 λεπτά

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Νοσοκομείο των Πέντε Πληγών

Με τη χαρακτηριστική ονομασία "Νοσοκομείο των Πέντε Πληγών" (ισπανικά: Hospital de las Cinco Llagas, προφέρεται Οσπιτάλ ντε λας Θίνκο Γιάγας), φέρεται το ιστορικό και επιβλητικό κτίριο της Σεβίλλης, που για τέσσερις αιώνες λειτούργησε ως νοσοκομείο και σήμερα στεγάζει το κοινοβούλιο της Ανδαλουσίας, στην Ισπανία.

Το Νοσοκομείο των Πέντε Πληγών φέρεται να ιδρύθηκε το 1500 από την Καταλίνα ντε Ριβέρα ως κοινωφελές ίδρυμα και η οικοδόμησή του ξεκίνησε επίσημα στις 12 Μαρτίου του 1546 με τη χρηματοδότηση του γιου της, Φαντρίκε Ενρίκου της Ριβέρα, κοντά στη Καζα ντε Πιλάτος στη Μακαρένα. Πρώτος αρχιτέκτονας που ανέλαβε το έργο ήταν ο Martin de Gaínza, ο οποίος διηύθυνε τις εργασίες μέχρι το θάνατό του το 1556. Στη συνέχεια ακολούθησαν πολλοί άλλοι και το νοσοκομείο άρχισε να λειτουργεί το 1559 ως το μεγαλύτερο στην εποχή του νοσοκομείο της Ευρώπης διαθέτοντας 1000 κρεβάτια. Οι εργασίες οικοδόμησης ολοκληρώθηκαν το 1613 και από τότε εξυπηρετούσε ασθενείς μέχρι το 1960 όταν άρχισε η σταδιακή περικοπή ιατρικών πτερύγων μέχρι που τελικά και εγκαταλείφθηκε.

Από αρχιτεκτονικής πλευράς πρόκειται για ένα τριώροφο κτίριο περιμετρικό σχήματος παραλληλογράμμου που στις γωνίες του έφερε πύργους και στο εσωτερικό του αίθριο χωρισμένο σε πέντε αυλές στο κέντρο των οποίων οικοδομήθηκε το 1560 περίλαμπρη εκκλησία υπό τον Ερνάν Ρουΐθ τον νεότερο. Η Αναγεννησιακή του εξωτερική πρόσοψη αναδεικνύεται με τα περίλαμπρα αετώματα και τις παραστάδες που φέρουν όλα τα παράθυρα του δεύτερου ορόφου και ειδικότερα η μπαρόκ πύλη του με πρόστυλο από δύο ζεύγη βαθροτών δωρικών κιόνων όπου ο υπερκείμενος εξώστης φέρει επίσης ανάγλυφο μικρότερο σε ύψος πρόστυλο με κίονες κορινθιακού ρυθμού το οποίο και επιστέφει αέτωμα με ανάγλυφα εμβλήματα της υγείας. Πολλοί έχουν χαρακτηρίσει το κτίριο αυτό ως αντίγραφο του νοσοκομείου Οσπεντάλε Ματζόρε του Μιλάνου.
Το δε δίκτυο ύδρευσης και αποχέτευσης που διέθετε, αλλά και τον ιατρικό εξοπλισμό με εργαστήρια, πλούσια βιβλιοθήκη κ.λπ. το καθιστούσαν ως ένα από τα καλλίτερα της εποχής του με εξαιρετικές συνθήκες υγιεινής και παροχής περίθαλψης, ειδικότερα την εποχή των μεγάλων επιδημιών.

Τελικά στις αρχές του 1972 λόγω της κακής κατάστασής του άρχισε το σταδιακό κλείσιμό του. 

Μετά από χρόνια εγκατάλειψης, το 1986 εκπονήθηκαν σχέδια για τη μετατροπή του ιστορικού κτηρίου σε έδρα της Βουλής της Ανδαλουσίας. Η νέα έδρα της Βουλής εγκαινιάστηκε στις 28 Φεβρουαρίου (Ημέρα της Ανδαλουσίας) του 1992. Οι απαραίτητες όμως εργασίες στο κτήριο ολοκληρώθηκαν στο συνολό τους το 2003.

Πηγές 
 Εκδόσεις Καθημερινή - Οδηγοί του Κόσμου - Σεβίλλη και Ανδαλουσία, Αθήνα 1999, σελ.87.
 

Σεβίλλη
Κτίρια και κατασκευές στην Ανδαλουσία
Κοινοβούλιο της Ανδαλουσίας

Το Κοινοβούλιο της Ανδαλουσίας (στα ισπανικά, Parlamento de Andalucía) είναι, μαζί με την Προεδρία της Κυβέρνησης (Presidencia de la Junta) και το Προεδρικό Συμβούλιο (Consejo de Gobierno) ένα από τα τρία όργανα που αποτελούν την Κυβέρνηση της Ανδαλουσίας (Junta de Andalucía), την περιφερειακή κυβέρνηση της Αυτονομίας, στην Ισπανία. Το Κοινοβούλιο κατέχει την νομοθετική εξουσία για την περιφέρεια· αποτελείται από 109 βουλευτές που εκλέγονται βάσει άμεσης καθολικής ψηφοφορίας των πολιτών της Ανδαλουσίας (δηλ. των ισπανών υπηκόων που είναι εγγεγραμμένοι ως πολίτες κάποιου ανδαλουσιανού δήμου) κάθε τέσσερα χρόνια. Ιδρύθηκε το 1982, μετά την ψήφιση του Καθεστώτος Αυτονομίας της Ανδαλουσίας τον προηγούμενο χρόνο. Σήμερα φιλοξενείται στο Νοσοκομείο των Πέντε Πληγών, στη Σεβίλλη.

Παραπομπές

Εξωτερικοί σύνδεσμοι 
 Επίσημη ιστοσελίδα του Κοινοβουλίου

Κοινοβούλιο